Amphibia (siri TV)

Amphibia ialah sebuah siri animasi televisyen Amerika Syarikat yang diterbitkan oleh Disney Television Animation untuk Disney Channel. Siri ini dicipta oleh Matt Braly. Siri ini ditayangkan pertama kali pada 17 Jun 2019 hingga 14 Mei 2022. Siri ini menampilkan bakat suara Brenda Song, Justin Felbinger, Bill Farmer, Amanda Leighton, Anna Akana, Troy Baker, Haley Tju, dan Keith David.

Jalan cerita 
Siri ini mengisahkan pengembaraan seorang gadis Thai-Amerika berumur 13 tahun yang mementingkan diri yang bernama Anne Boonchuy. Selepas mencuri sebuah kotak muzik bermisteri pada hari lahirnya, dia dengan ajaibnya dipindahkan ke Amphibia, sebuah pulau berbentuk teratai bertemakan tanah rawa liar yang penuh dengan orang katak bercakap. Kemudian, dia bertemu dengan bersahabat dengan seekor katak suka mengembara yang berumur 10 tahun yang bernama Sprig Plantar yang akan memandunya untuk menjadi wira sebenar sementara menemukan persahabatan sebenar pertama dalam hidupnya. Sebagai tambahan, dia juga mesti membantu orang katak di Wartwood untuk berurusan dengan orang kodok di Toad Tower yang dipimpin oleh Captain Grime.

Watak

Watak utama
 Anne Boonchuy (disuarakan oleh Brenda Song) - Seorang gasi Thai-Amerika berumur 13 tahun yang menemukan sebuah kotak muzik bermisteri yang membawanya ke Amphibia. Dia mesti menyesuaikan diri terhadap kehidupan baharunya dan menghadapi suka duka di Amphibia. Pada ketibaan, dia entah bagaimana terhilangkan kasut kanannya.
 Sprig Plantar (disuarakan oleh Justin Felbinger) - Seekor katak merah jambu berumur 10 tahun yang suka mengembara dan ingin tahu yang bersahabat dengan Anne.
 Hopadiah "Hop Pop" Plantar (disuarakan oleh Bill Farmer) - Datuk berumur 68 tahun yang tradisional dan terlebih melindung kepada Sprig dan Polly.
 Polly Plantar (disuarakan oleh Amanda Leighton) - Adik perempuan yang masih berudu yang membawa dirinya berkeliling di dalam sebuah baldi.

Berulang

Penghuni Wartwood
 Mayor Toadstool (disuarakan oleh Stephen Root) - Seekor kodok yang merupakan datuk bandar korup bagi Wartwood Swamp.
 Toadie (disuarakan oleh Jack McBrayer) - Pembantu setia kepada Mayor Toadstool.
 One-eyed Wally (disuarakan oleh James Patrick Stuart) - Petualang pekan tempatan.
 Sadie Croaker (disuarakan oleh Laila Berzins) - Wanita tua yang menguruskan pusat tenusu.
 Felicia Sundew (disuarakan oleh Kaitlyn Robrock) - Pemilik "Felicia's Tea Shop". Dia merupakan ibu kepada Ivy dan anak kepada Sylvia.
 Sylvia Sundew (disuarakan oleh Mona Marshall) - Ibu kepada Felicia, nenek kepada Ivy, dan teman wanita kepada Hop Pop.
 Ivy Sundew (disuarakan oleh Katie Crown) - Anak kepada Felicia, cucu kepada Sylvia, dan teman wanita kepada Sprig.
 Leopold Loggle (disuarakan oleh Brian Maillard) - Seekor axolotl yang merupakan tukang kayu di pekan.
 Albus Duckweed (disuarakan oleh Kevin McDonald) - Seekor neut yang bertindak sebagai juracara majlis dan pengkritik makanan.
 Stumpy (disuarakan oleh John DiMaggio) - Tukang masak/pemilik "Stumpy's Diner".
 Mr. Flour (disuarakan oleh Kevin Michael Richardson) - Tukang roti/pemilik "Flour & Daughter's Bakery" dan bapa kepada Maddie.
 Maddie Flour (disuarakan oleh Jill Bartlet) - Anak kepada Mr. Flour's dan bekas tunang kepada Sprig.
 Quentin (disuarakan oleh Scott Menville) - Juruwang dan penjaga di "Grub & Go".

Penghuni Toad Tower
 Grime (disuarakan oleh Troy Baker) - Seekor kodok jahat bermata satu yang merupakan kapten bagi Toad Tower dan antagonis utama siri ini.
 Sasha (disuarakan oleh Anna Akana) - Bekas sahabat manusia kepada Anne yang ditangkap oleh Grime dan menjadi leftenan baharunya. Dia merupakan yang menyebabkan Anne mencuri Calamity Box yang memindahkan mereka berdua ke Amphibia.
 Bog (disuarakan oleh Darin De Paul) - Seekor kodok askar tidak berhati perut yang memegang tukul gergasi.
 Fens (disuarakan oleh April Winchell) - Seekor kodok betina askar yang agresif yang melawan dengan kanabō.
 Percy (disuarakan oleh Matt Jones) - Seekor kodok askar yang ramah yang berimpian untuk menjadi tukang lawak.

Pelakon Suara 

Watak Tambahan

{|

Penerbitan
Amphibia dicipta oleh Matt Braly, dahulunya seniman papan cerita untuk Gravity Falls dan kemudiannya pengarah untuk kedua-dua Gravity Falls dan Big City Greens. Menurut akaun Twitter beliau, beliau telah bekerja untuk siri ini selama hampir dua tahun sebelum pemberian cahaya hijau. Rancangan ini berdasarkan lawatan-lawatan zaman kanak-kanak Braly ke Bangkok, Thailand.

Pada 23 Februari 2018, Amphibia diberi cahaya hijau oleh Disney Channel bersama dengan The Owl House.

Pada 27 Mac 2019, ada pendedahan bahawa Brenda Song akan kembali kepada Disney sebagai suara Anne Boonchuy.

Pada 15 Mei 2019, Disney Channel memperbaharu Amphibia untuk musim kedua sebelum tayangan perdananya.  

Pada 14 Jun 2019, Episod pertama dipratayangkan di DisneyNOW dan di YouTube. Musim pertama berakhir pada 18 Julai 2019.

Rough Draft Korea, SMIP, dan Saerom masing-masing menyediakan animasi, dan meluangkan masa selama sembilan bulan untuk menyiapkan setiap episod.

Pemasaran 
Pada 19 Julai 2018, semasa panel Star vs. the Forces of Evil dan Big City Greens di San Diego Comic-Con, Disney mengeluarkan versi awal bagi lagu pembukaan untuk siri ini.

Pada 27 April 2019, Disney FanFest mengeluarkan sebuah video muzik untuk versi vokal bagi tema pembukaan yang dipersembahkan oleh Celica Gray Westbrook dan sebuah klip video dua minit semasa strim langsung.

Pada 14 Mei 2019, Disney Channel mengeluarkan pratonton.

Pada 17 Mei 2019, Disney Channel mengeluarkan versi terakhir bagi lagu pembukaan.

Amphibia juga akan dijadualkan untuk menyertakan tayangan singkat, bermula dengan Teen Girl in a Frog World.

Siaran 
Amphibia mendapat tayangan perdana antarabangsa di suapan Kanada Disney Channel pada 24, Jun 2019. Siri ini akan ditayangkan pertama kali di Australia dan New Zealand pada 19, Ogos 2019 dan di Asia Tenggara pada 9, September 2019. Siri ini ditayangkan pertama kali di Disney XD Amerika Syarikat pada 5 Ogos 2019.

Sambutan

Sambutan kritikal 
Amphibia menerima sambutan positif daripada para pengkritik. Emily Ashby daripada Common Sense Media memuji siri ini kerana watak-wataknya dan tema-temanya dengan menulis bahawa "pengembaraan Sprig dan Anne merupakan keseronokan untuk disaksikan, kebanyakannya kerana keperibadian mereka yang serasi dengan keseronokan dan persahabatan manis mereka yang berkembang antara mereka" dan bahawa "ceritanya menggambarkan isu-isu seperti pembulian dan manipulasi emosi dengan cara yang akan menyentuh kanak-kanak dan remaja dan dapat membangkitkan perbincangan tentang topik-topik berkenaan". Bekah Burbank daripada LaughingPlace.com memuji kebolehan siri ini untuk mengimbangkan jenakanya dengan unsur-unsur terornya, serta rentaknya, watak-wataknya, dan animasinya, dengan menyatakan bahawa "Amphibia adalah pintar dan lucu dengan banyak jenaka untuk mengekalkan kanak-kanak tertawa dan cukup-cukup kandungan menakutkan untuk mengekalkan perhatian mereka. Rancangan ini bergerak dengan pantas dan dipecahkan kepada dua episod 11 minit yang, sekurang-kurangnya pada tayangan perdannya, membentuk satu babak lengkap. Animasinya riang dan berwarna-warni dan watak-wataknya menyeronokkan". Dave Trumbore daripada Collider memberi dua buah episod pertama siri ini rating sebanyak 4 bintang dan berasa bahawa episod-episod itu "[merupakan] pengenalan hebat kepada siri".

Catatan

Rujukan

Pautan luar 
 
 

Rancangan Disney Channel